**Gjør båten vinterklar**

LIQUI MOLY lanserer den biologisk nedbrytbare frostvæsken Marine Antifreeze

**Oktober 2018 – De fleste båter lagres tørt om vinteren. Da må vannrørene enten tømmes (noe som er en svært omstendelig prosess) eller beskyttes ved hjelp av frostvæske. LIQUI MOLY lanserer nå Marine Antifreeze. «Den beskytter suverent mot rust og oksidasjon, og er biologisk nedbrytbar», betoner David Kaiser, som er leder for forskning og utvikling hos spesialisten på bilkjemi.**

Trygg vinterlagring av båter krever tid og presisjon. Hos båter som lagres på land i stedet for i vann, kan rester av vann fryse i kjølesystemet og sprenge rørene. Frostvæske som LIQUI MOLYs nye Marine Antifreeze hindrer nettopp dette. «I tillegg beskytter den mot korrosjonen og oksidasjonen som oppstår så snart fuktige deler kommer i kontakt med luft», forteller David Kaiser.

I sesongen, når båtene er sjøsatt, befinner kjølekretsløpet seg under vann. Ettersom det da ikke er i kontakt med luft, utsettes det heller ikke for korrosjon og oksidasjon. Et intakt kjølesystem sikrer at motoren har stabil driftstemperatur og ikke overopphetes.

Glykolbaserte frostvæsker gjelder generelt som miljøskadelige. Det finnes imidlertid mange typer glykol. «LIQUI MOLY bruker monopropylenglykol, som er biologisk nedbrytbar», forklarer forskningslederen. «Det som er avgjørende hos disse frostvæskene, er imidlertid ikke glykolen, men korrosjonsbeskyttelsen. I tillegg til å beskytte motoren, er produktet vårt over 99 % biologisk nedbrytbart, og dermed svært miljøvennlig.»

Marine Antifreeze er egnet for alle utvendige kjølevannssystemer i båtsmotorer og toalettanlegg. Ettersom det dreier seg om et konsentrat, kan det tynnes ut før bruk. Avhengig av blandingsforholdet beskytter det ned til 22 minusgrader. Produktet fås i dunker à 5 og 20 liter og i tønner à 20 og 205 liter.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations International

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de